stanford-oval/wikipedia huggingface dataset:
Matilde
Taistelu Englannin kruunusta

Isänsä kuoleman jälkeen Matilden odotettiin seuraavan häntä Englannin hallitsijana, mutta hänen serkkunsa Tapani Bloisilainen kuitenkin kaappasi vallan ja aatelisten Henrikille tekemästä valasta huolimatta Tapani sai taakseen monia tärkeitä tukijoita. Seurasi pitkä sisällissotajakso, joka tunnetaan nimellä Anarkia. Vuonna 1139 Matilde sai vallattua Englannin voitettuaan useita taisteluja. Hänen tärkein tukijansa oli hänen velipuolensa (Henrikin avioton poika) Gloucesterin jaarli Robert.
Matilden suurin voitto tuli huhtikuussa 1141, jolloin hänen joukkonsa saivat Tapanin vangittua. Matilde hallitsi nyt koko valtakuntaa ja otti arvonimekseen "Lady of the English" ("englantilaisten rouva"). Hänen asemansa säilyi kuitenkin vain muutamia kuukausia. Matilde suututti mahtailevalla käytöksellään lontoolaiset. Hän epäonnistui kruunajaisten järjestämisessä ja sen sijaan joutui piiritetyksi (josta kuitenkin onnistui pakenemaan). 1. marraskuuta 1141 Matilde joutui järjestämään vankien vaihdon Robertin jouduttua Tapanin kannattajien vangitsemaksi. Vapauduttuaan Tapani palasi jälleen valtaan. Joulukuussa 1142 Matilde joutui jälleen piiritetyksi Oxfordissa, mutta hänen onnistui paeta lumessa Wallingfordin linnaan. Robert kuoli vuonna 1147 ja Matilde palasi seuraavana vuonna Normandiaan (jonka hänen aviomiehensä Anjoun kreivi oli vallannut) jättäen poikansa, myöhemmän Henrik II:n taistelemaan vallasta.
Matilde kuoli vuonna 1169 Rouenissa ja hänet haudattiin Fontevrault Abbeyhin. Hänen jäännöksensä siirrettiin mahdollisesti myöhemmin samaan paikkaan kuin isänsä eli Reading Abbeyhin.
Masallı

| Masallı |
| --- | --- |

 Masallı
 Koordinaatit: 39°2′3″N, 48°39′56″E 
Valtio:   Azerbaidžan
Piiri:  Masallı
Kaupungiksi:  1960
Väkiluku (2010):  13 900
Infobox OKVirheellinen NIMI-arvo: 
Masallı (ven. Масаллы, Masally) on kaupunki Azerbaidžanissa. Se sijaitsee Lenkoranin alangolla Viləşçayjoen varrella 232 kilometriä Bakusta lounaaseen. Kaupunki on Masallın piirin keskus. Sen kautta kulkee Bakusta Astaraan johtava M3-valtatie. Masallın rautatieasema sijaitsee 18 kilometrin päässä kaupungista. Asukkaita on 13 900 henkeä (vuonna 2010).
Masallısta tuli kaupunki vuonna 1960. Se on maatalousalueen keskus, jossa on lähinnä elintarviketeollisuutta. Lähistöllä sijaitsee İstisun kivennäisvesikylpylä.
Aiheesta muualla

Azerb.com: Masalli (Masally) (englanniksi)
Masallın piirin sivusto (azeriksi)
Michael Good

| Michael T>  Good |
| --- | --- |

Henkilötiedot
Syntynyt: 13. lokakuuta 1962 (ikä 61) Parma, Ohio, USA
Kansalaisuus:   yhdysvaltalainen
Ammatti:  koelentäjä
Ura
Tyyppi:  NASAn astronautti
Tila:  aktiivinen
Sotilasarvo:  everstiluutnantti, Yhdysvaltain ilmavoimat
Aika avaruudessa:  12 pv 21h 38 m 19 s
Valittu avaruuslentäjäksi:  2000
Lennot

:  STS-125
 
:  STS-132
 
Michael Timothy "Bueno" Good (s. 13. elokuuta 1962  Parma, Ohio) on yhdysvaltalainen NASAn astronautti ja entinen Yhdysvaltain ilmavoimien ammattiupseeri (everstiluutnantti). Hän osallistui toukokuussa 2009 ensimmäiselle sukkulalennolleen  STS-125 Atlantis, Hubble-avaruusteleskoopin viimeiselle huoltolennolle. Hän toimi toukokuussa 2010 tehtäväspesialistina toisella sukkulalennollaan STS-132.
Good syntyi Parmassa, Ohiossa, mutta kasvoi Broadview Heightsissa, Ohiossa. Hän on naimisissa Joan Dickinsonin kanssa. Heillä on kolme lasta.
Koulutus

alempi korkeakoulututkinto (B.S.) ilmailu- ja avaruusteknologiassa (Aerospace engineering), Notre Damen yliopisto, 1984
ylempi korkeakoulututkinto (M.S.)  ilmailu- ja avaruusteknologiassa, Notre Damen yliopisto, 1986
Ura

Good palveli Yhdysvaltain ilmavoimissa lentäjänä. Good on lentänyt yli 2 300 tuntia yli 30 erilaisella lentokoneella, kuten F-111 ja F-15. Good valittiin NASAn astronauttikoulutukseen vuonna 2000.
Aiheesta muualla

Kuvia tai muita tiedostoja aiheesta Michael Good Wikimedia Commonsissa
NASAn elämäkerta
Spacefacts.de:n elämäkerta
Lentoa STS-132 edeltävä haastattelu (Arkistoitu – Internet Archive) (23.4.2010) (englanniksi)
Lentoa STS-125 edeltävä haastattelu (Arkistoitu – Internet Archive) (31.7.2008) (englanniksi)
Matteus (nimi)

| Matteus |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  Mattheus, Matthew, Mathieu, Matteo
Nimen alkuperä:  heprealainen
Infobox OKNimi-testi OK: 
Matteus on miehen etunimi. Nimi on heprealaista alkuperää ja merkitsee alkukielessä Jahven lahjaa.  Kristityissä maissa nimen on tehnyt suosituksi apostoli Matteus, jota pidetään myös Matteuksen evankeliumin kirjoittajana. Suomessa nimi Matteus on vuoden 2019 loppuun menneessä annettu Digi- ja väestötietoviraston tietojen mukaan 507 henkilölle.
Matteuksen nimipäivä on aikoinaan ollut 21. syyskuuta, apostoli Matteuksen perinteisenä muistopäivänä, mutta nimi poistettiin kalenterista vuonna 1929. Kansanomaisesti päivä on ollut tunnettu nimellä Syys-Matti erotukseksi 24. helmikuuta vietettävästä Talvi-Matista, apostoli Mattiaan muistopäivästä, joka nykyäänkin on Matin nimipäivä.
Tunnettuja Matteuksia ja Mattheuksia

Matteus Aquaspartalainen (n. 1235–1302), italialainen fransiskaaniteologi ja skolastinen filosofi
Mattheus de Andrade Gama de Oliveira (s. 1994), brasilialainen jalkapalloilija
Matteus Gottfried Hehl (1705–1787), saksalaissyntyinen Yhdysvalloissa toiminut evankelinen pappi, apulaispiispa ja virsirunoilija
Matteus Lähdesmäki (s. 1987), suomalainen vapaaottelija
Matteus Marttila (1949–2012), suomalainen lavastaja ja elokuvantekijä
Matteuksia uskonnollisissa teksteissä

Matteus, apostoli ja evankelista
Matteus Lähdesmäki

Matteus Lähdesmäki (s. 27. huhtikuuta 1987) on suomalainen vapaaottelija, joka edustaa Shooto Lahtea. Lähdesmäki on käynyt 15 ottelua ammattilaissäännöin, joista hän on voittanut kahdeksan ja hävinnyt neljä, otteluista kolme on päättynyt tasan. Vuonna 2009 Lähdesmäki otteli lajin Euroopan mestaruudesta Alexandre Abinia vastaan voittaen ottelun.
Ottelutilasto

| Lopputulos | Vastustaja | Ratkaisu | Tapahtuma | Päivämäärä | Erä | Aika |
| --- | --- | --- | --- | --- | --- | --- |
| Voitto | Cedric Jouvet | Submission (Rear-Naked-Choke) | Helsinki Fight Night | 28.11.2009 | 1 | 2:22 |
| Voitto | Alexandre Abin | Submission (Rear-Naked Choke) | Shooto Finland - Chicago Collision 5 | 10.10.2009 | 1 | 3:10 |
| Voitto | Murad Benseghir | Päätös (yksimielinen) | Shooto Finland - Chicago Collision 4 | 8.11.2008 | 2 | 5:00 |
| Häviö | Akiyo Nishiura | TKO (lyönnit) | Shooto - Shooto Tradition 2 | 18.7.2008 | 3 | 2:17 |
| Häviö | David Lejenas | Submission (Armbar) | Shooto Finland - Chicago Collision 3 | 17.11.2007 | 2 | 2:04 |
| Voitto | Chad George | Submission (Rear-Naked Choke) | Bodog Fight - Vancouver | 25.8.2007 | 1 | 2:59 |
| Voitto | Navid Yousefi | Submission (Armbar) | Shooto Finland - Chicago Collision 2 | 16.12.2006 | 1 | 0:55 |
| Häviö | Un Sik Song | Submission (Rear Naked Choke) | MARS - Bodog Fight | 4.10.2006 | 1 | 3:38 |
| Voitto | Timo Hakkarainen | Submission (Rear Naked Choke) | Shooto Finland - Nightmare | 22.4.2006 | 1 | N/A |
| Voitto | Karim Sorensen | Submission (Triangle Choke) | Shooto Denmark - Fight Arena | 11.2.2006 | 1 | 2:04 |
| Häviö | Omid Pourmanochehri | Submission (Armbar) | Shooto - Scandinavian Championships | 18.12.2005 | 2 | 2:24 |
| Voitto | Tadas Jonkus | Submission (Ankle Lock) | Shooto Finland - Collision | 3.9.2005 | 1 | N/A |
| Tasan | Navid Yousefi | Tasan | Shooto Sweden - Second Impact | 12.3.2005 | 2 | 5:00 |
| Tasan | Arash Pourmanochehri | Tasan | Shooto Sweden - Initial Collision | 3.10.2004 | 2 | 5:00 |
| Tasan | Olli Hartikainen | Tasan | Shooto Finland - Capital Punishment 2 | 5.4.2004 | 2 | 5:00 |
Aiheesta muualla

Matteus Lähdesmäen kotisivut (Arkistoitu – Internet Archive)
Schwalm-Eder-Kreis

Schwalm-Ederin piirikunta (saks. Schwalm-Eder-Kreis) on piirikunta Saksan Hessenin osavaltion pohjoisosassa Kasselin hallintopiirissä. Piirikunnan pinta-ala on 1 531,01 neliökilometriä, ja siihen kuuluu 27 kuntaa. Vuoden 2020 lopussa piirikunnan väkiluku oli 179 840. Piirikunnan pääkaupunki on Homberg (Efze), mutta väkiluvultaan suurin kaupunki on Schwalmstadt.
Homberg (Efze)
Kaupungit ja kunnat

Piirikuntaan kuuluu 11 kaupunkia ja 16 kuntaa. Asukasluvut 31. joulukuuta 2020.
| --- | --- |
 Kaupungit Borken (Hessen) (12 506)  Felsberg (10 568)  Fritzlar (14 805)  Gudensberg (9 761)  Homberg (Efze) (13 926)  Melsungen (13 797)  Neukirchen (6 894)  Niedenstein (5 392)  Schwalmstadt (18 091)  Schwarzenborn (1 200)  Spangenberg (6 039):  Kunnat Bad Zwesten (3 842)  Edermünde (7 321)  Frielendorf (7 229)  Gilserberg (2 903)  Guxhagen (5 384)  Jesberg (2 210)  Knüllwald (4 377)  Körle (3 022)  Malsfeld (3 889)  Morschen (3 225)  Neuental (3 034)  Oberaula (3 200)  Ottrau (2 146)  Schrecksbach (2 977)  Wabern (7 348)  Willingshausen (4 754)
Ystävyyskaupungit

Mitte (Berliini), Saksa, vuodesta 1961
Kajaani, Suomi, vuodesta 1973
Sedemoor, Englanti, vuodesta 1979
Powiat Piłski, Puola, vuodesta 2000
Lähde:
Aiheesta muualla

Kuvia tai muita tiedostoja aiheesta Schwalm-Eder-Kreis Wikimedia Commonsissa
Virallinen sivu (saksaksi)
Hessenin piirikunnat ja piirivapaat kaupungit
Bergstraße
Darmstadt
Darmstadt-Dieburg
Frankfurt am Main
Fulda
Gießen
Groß-Gerau
Hersfeld-Rotenburg
Hochtaunuskreis
Kasselin kaupunki
Kasselin piirikunta
Lahn-Dill-Kreis
Limburg-Weilburg
Main-Kinzig-Kreis
Main-Taunus-Kreis
Marburg-Biedenkopf
Odenwaldkreis
Offenbach am Main
Offenbachin piirikunta
Rheingau-Taunus-Kreis
Schwalm-Eder-Kreis
Vogelsbergkreis
Waldeck-Frankenberg
Werra-Meißner-Kreis
Wetteraukreis
Wiesbaden
Schwalm-Ederin piirikunta ja sen kunnat.
Mel Hutchins

| Mel Hutchins |
| --- | --- |
 Hutchins vuonna 1951.
Henkilötiedot
Koko nimi:  Melvin R. ”Mel” Hutchins
Syntynyt: 22. marraskuuta 1928 Sacramento, Kalifornia, Yhdysvallat
Kuollut: 19. joulukuuta 2018 (90 vuotta) Encinitas, Kalifornia, Yhdysvallat
Kansalaisuus:   Yhdysvallat
Koripalloilija
Pelipaikka:  Iso laitahyökkääjä / Sentteri
Pituus:  198 cm
Paino:  90 kg
NBA-varaus:  2. varaus 1951 (Tri-Cities Blackhawks)
Pelaajaura
Yliopistojoukkueet
1947–1951:  Brigham Youngin yliopisto
Seurajoukkueet
1951–1953 1953–1957 1957–1958:  Milwaukee Hawks Fort Wayne Pistons New York Knicks
Melvin R. ”Mel” Hutchins (22. marraskuuta 1928 Sacramento, Kalifornia – 19. joulukuuta 2018 Encinitas, Kalifornia) oli yhdysvaltalainen koripalloilija. Hän pelasi yliopistotason koripalloa Brigham Youngin yliopistolla Utahissa. Vuosina 1951–1958 hän pelasi NBA:ssa seuroinaan Milwaukee Hawks, Fort Wayne Pistons ja New York Knicks. Hutchins pelasi neljästi NBA:n tähdistöottelussa ja voitti vuonna 1952 sarjan levypallokuninkuuden.
Elämä ja ura

Brigham Youngia yliopistokoripallossa edustanut Hutchins varattiin NBA:han toisella vuorolla vuoden 1951 varaustilaisuudessa. Hän pelasi NBA:ssa vuodet 1951–1958 edustaen Milwaukee Hawksia, Fort Wayne Pistonsia ja New York Knicksiä. Hutchins pelasi NBA:n tähdistöottelussa neljästi (1953, 1954, 1956 ja 1957). Vuonna 1952 hän jakoi Larry Foustin kanssa sarjan levypallokuninkuuden.
Hutchins oli mormoni. Vuoden 1952 Miss America Colleen Kay Hutchins oli hänen siskonsa. C. K. Hutchinsin mies Ernie Vandeweghe ja poika Kiki Vandeweghe pelasivat myös koripalloa ammattilaisina. Hutchins kuoli 90-vuotiaana kotonaan Kalifornian Encinitasissa 19. joulukuuta 2018.
Mel Powell

Mel Powell kotonaan vaimonsa, näyttelijä Martha Scottin kanssa vuonna 1947.
Mel Powell (alkujaan Melvin D. Epstein; 12. helmikuuta 1923 Bronx – 24. huhtikuuta 1998 Sherman Oaks) oli yhdysvaltalainen säveltäjä, sovittaja ja pianisti. Hän työskenteli sekä taidemusiikin että jazzin parissa.
Powell aloitti pianonsoiton 4-vuotiaana ja sai opetusta muiden muassa Nadia Reisenbergiltä. Hän teki jo 18-vuotiaana sovituksia Benny Goodmanille ja soitti tämän kanssa pianoa. Tätä aiemmin hän oli soittanut Bobby Hackettin, George Brunisin ja Zutty Singletonin (1939) kanssa. Powellin Goodmanille sovittamia kappaleita ovat muiden muassa "The Earl", "Mission to Moscow", "Clarinade" ja "Jersey Bounce". Powell työskenteli myös CBS Orchestrassa Raymond Scottin johdolla (1942) ja oli yksi Glenn Millerin Army Air Force Bandin tähdistä. Hänen tyylissään oli samankaltaisuutta Teddy Wilsonin tyyliin. Hän levytti Goodmanin kanssa vuosina 1945–47.
Powell siirtyi pääasiallisesti taidemusiikin säveltäjäksi opiskeltuaan Paul Hindemithin johdolla Yalen yliopistossa (1952). Hän ei täysin hylännyt jazzuraansa, mutta keskittyi pitkään toimimaan sarjallisen musiikin säveltäjänä. Hän jatkoi säveltämistä ja esiintymistä vielä lihasrappeumaan sairastuttuaan. Hänelle myönnettiin Pulitzer-palkinto vuonna 1990. Palkittu teos oli tammikuussa 1990 Los Angelesin filharmonikkojen kantaesittämä Duplicates-niminen konsertto kahdelle pianolle ja orkesterille.
Powell loi myös pedagogisen uran ja oli California Institute of the Artsin perustajadekaani. Hänen oppilaisiinsa kuuluivat Justin Connolly, Walter Hekster, Arturo Marquez, Lewis Spratlan, John Stewart, Lois V. Vierk ja John Ferritto. Powell kuoli kotonaan maksasyöpään 75-vuotiaana. Häntä jäivät kaipaamaan näyttelijävaimo Martha Scott, kaksi tytärtä ja poika. Powell haudattiin vaimonsa kotiseudulle Missourin Jamesportiin.
Michael Goguen

Michael Goguen on televisioanimaatiosarjojen tuottaja, ohjaaja ja animaattori. Hän tuli tunnetuksi tuottamastaan Batman-animaatiosta.
Filmografia > Elokuvat

Batman – Mustan kostajan paluu (1993)
The Batman vs. Dracula (2005)
Oikeuden Puolustajat: Uusi rintama (2008)
Superman/Batman: Public Enemies (2009)
Justice League: Crisis on Two Earths (2010)
Filmografia > Televisiosarjat

Kapteeni N (1989)
Batman (1992)
Mortal Kombat: Defenders of the Realm (1996)
Men in Black: The Series (1997–2001)
Dilbert (1999)
Jackie Chan seikkailee (2000–2005)
Heavy Gear: The Animated Series (2001–2002)
Batman (2004–2007)
Hämmästyttävä Hämähäkkimies (2009)
Aiheesta muualla

Michael Goguen Internet Movie Databasessa. (englanniksi)
Saxberg

Saxberg on seuraavien henkilöiden sukunimi:
Herman Saxberg (1830–1909), suomalainen Keuruulla asunut kansansoittaja ja arkkiveisujen tekijä
Johan Saxberg (1727–1784), suomalainen rehtori ja kirkkoherra
Lars Saxberg (1913–2002), suomalainen jalkapalloilija
Matias Saxberg (1787–1861), suomalainen lukkari ja murhamies
Voitto V. Kolho (alun perin Saxberg) (1885–1963), suomalainen yritysjohtaja, ampuja ja olympiamitalisti
Yrjö Kolho (vuoteen 1905 asti Saxberg) (1888–1969), suomalainen ampuja
Leo Sarri (alun perin Saxberg) (1903–1986), suomalainen näyttelijä
Nestori Sarri (alun perin Saxberg) (1900–1966), suomalainen näyttelijä
Ole Torvalds (alun perin Saxberg) (1916–1995), suomenruotsalainen toimittaja ja runoilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saxberg”, voi hakea sivunnimihaulla, laajalla sivunnimihaulla tai tekstihaulla.
Mel Karmazin

Mel Karmazin vuonna 2004.
Mel Karmazin (s. 24. elokuuta 1943 New York, New York) on yhdysvaltalainen yritysjohtaja ja liikemies, ja nykyinen Sirius XM:n toimitusjohtaja.
Karmazin toimi Infinity Broadcasting Corporationin (vuodesta 2005 alkaen CBS Radio) toimitusjohtajana vuodesta 1981 vuoteen 1996, jolloin CBS Corporation hankki sen omistukseensa. Karmazin jatkoi samassa tehtävässä CBS:n alaisuudessa vuoteen 2001, jolloin Infinity fuusioitui Viacomin kanssa. Lisäksi hän toimi CBS:n asemaryhmän toimitusjohtajana 1997–1998. Viacomin toimitusjohtajana toimi vuodesta 2000 vuoteen 2004.
Mel Karmazin nimettiin Radio Hall of Fameen vuonna 2003.
Aiheesta muualla

Kuvia tai muita tiedostoja aiheesta Mel Karmazin Wikimedia Commonsissa
CNNMoney.com: Mel Karmazin
Matilde Serao

| Matilde Serao |
| --- | --- |
 Matilde Serao
Henkilötiedot
Syntynyt: 7. maaliskuuta 1856 Patras, Kreikka
Kuollut: 25. heinäkuuta 1927 (71 vuotta) Napoli, Italia
Kansalaisuus:  Italia
Ammatti:  kirjailija, toimittaja
Kirjailija
Salanimi: Gibus del Mattino
Äidinkieli: kreikka
Tuotannon kieli: italia
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Matilde Serao, kirjailijanimi Gibus del Mattino (7. maaliskuuta 1856 Patras, Kreikka – 25. heinäkuuta 1927 Napoli, Italia) oli italialainen kirjailija.
Elämä

Seraon isä oli italialainen, äiti kreikkalainen. Hänen puolisonsa oli Eduardo Scarfoglio, jonka kanssa hän perusti 1885 Corriere di Roman, jota hän julkaisi Napolissa 1887–1899 nimellä Corriere di Napoli. He toimittivat myös Il Mattino -nimistä lehteä, ja avioeron jälkeen Serao perusti 1903 kilpailevan lehden Il giorno. Hän asui melkein koko ikänsä Napolissa.
Artikkeleiden lisäksi Serao julkaisi kirjoja, esimerkiksi Napolia kuvaavia romaaneja Il ventre di Napoli (1884), Terno secco (1887), Trenia, per cento (1889), Il paese di Cuccagna (1891). Hänen kirjoitustyylinsä on eloisa ja luonteva, ja hän käsittelee poleemisesti yhteiskunnallisia ongelmia liioittelematta kuitenkaan tosiasioita. Hän suhtautuu varauksellisesti tulevaisuuteen, ja häneen on vaikuttanut ranskalainen naturalismi. Tunnepitoiset romaanit kuvaavat realistiseen sävyyn (verismo) pikkuporvareiden ja köyhien elämää..
Serao kirjoitti lehtiinsä elokuvasta, ja hänen kirjojaan sovitettiin elokuviksi, ja hän myös kirjoitti alkuperäiskäsikirjoituksia. Napolissa tehtiin 1924–1925 yli kolmannes italialaisista elokuvista. Kirjoituksillaan hän synnytti Napolissa elokuvainnostuksen. Hänen ensimmäisestä alkuperäiskäsikirjoituksestaan valimistunut elokuva La mia vita per la tua! (1914) oli yleisömenestys, mutta kriitikot tyrmäsivät sen.
Serao oli Benedetto Crocen "Antifasistisen älymystön manifeston" allekirjoittajia 1. toukokuuta 1925. Hänen äärinationalismin ja sodan vastainen toimintansa aiheutti sen, että valtion taholta vastustettiin vuoden 1926 Nobelin kirjallisuuspalkinnon myöntämistä hänelle, ja sen sijaan palkinnon sai Grazia Deledda. Molemmat edustivat tuolloin suosiossa ollutta verismiä.
Elämänsä aikana italialaisten naisten roolimallina ollut Serao jäi kuolemansa jälkeen pariksi vuosikymmeneksi unohduksiin, mutta jälleen 1940-luvulla hänen tekstejään alettiin hyödyntää elokuvissa.
Teokset (valikoima)

Il ventre di Napoli, 1884
Terno secco, 1887
Trenta per cento, 1889
Il paese di Cuccagna, 1891
Cuore infermo, 1871
Dal vero, 1879
Fantasia, 1883
La virtù di Checchina, 1884
La conquista di Roma, 1885
Vita e avventure di Riccardo Joanna, 1887
All'erta sentinella!, 1889
Castigo, 1893
L'infedele, 1897
La ballerina, 1899
Suor Giovanna della Croce, 1901
Teokset (valikoima) > Suomennetut teokset

"Asentoon!", novelli, sisältyy antologiaan Nuori Itaalia, suom. Hanna Andersin, Otava 1893.
Tanssijatar: pieni elämäntarina (La ballerina), suomentanut F. O. Viitanen 1908. Tampere: K. Kaatra 1908. Sarja: Markankirjasto, n:o 12. – Tittelipainos: Tampere: Isak Julin 1912. Sarja: Neljänkymmenen pennin kirjasto n:o 11.
Korkokeinottelua (Trenta per cento), suomentanut F. O. Viitanen. Tampere: Osuuskunta Väinämöinen 1908
Pienoiskuvia elämästä, suomentanut F. O. Viitanen. Tampere: Väinämöisen kirjakauppa 1909.
Vartia pidä varasi!, suomentanut F. O. Viitanen. Hämeenlinna: Karisto 1910. Sarja: Kirjallisia pikkuhelmiä n:o 35.
"Giovannino tai kuolema!" ("O Giovannino o la morte"), suomentanut F. O. Viitanen Helsinki: Emil Vainio 1910. Sarja: Helsingin kaiun kertomuskokoelma 11.
Aiheesta muualla

Kuvia tai muita tiedostoja aiheesta Matilde Serao Wikimedia Commonsissa
Lisää luettavaa aiheesta Matilde Serao on Wikiaineistossa (italiaksi)
Matilde Serao Internet Movie Databasessa. (englanniksi)
Luonto pakastimessa

| Luonto pakastimessa |
| --- | --- |

Kirjailija:  Anu Silfverberg
Kieli:  suomi
Kustantaja:  Teos
Julkaistu:  7. maaliskuuta 2011
Ulkoasu:  Camilla Pentti
Sivumäärä:  511
ISBN:  978-951-851-357-8
Löydä lisää kirjojaKirjallisuuden teemasivulta
Luonto pakastimessa on Anu Silfverbergin vuonna 2011 ilmestynyt kirjoituskokoelma. Tekstit perustuvat osin Helsingin Sanomien Nyt-liitteessä 2008–2010 julkaistuihin kolumneihin. Kirjan sisältö on jaettu seitsemäksi teemaksi: eläin, ihminen, koti, nainen, työ, jumala ja kuolema.
Sisältö > Eläin

Silfverberg arvostelee ihmisen eläinsuhdetta ristiriitaiseksi. Pienimpiä ongelmista ovat eläintarhat, suurimpia tehotuotanto. Monet ihmiset pitävät koirista, mutta silti niille tehdään hirveyksiä. Rotukoirat, esimerkiksi mäyräkoirat, mopsit, bulldogit ja tanskandoggit kärsivät jalostuksen seurauksena esimerkiksi lyhyestä eliniästä ja kiputiloista.
Eläinten kärsimystä pidetään normaalina. Silfverberg kuvailee, kuinka Suomessa eläimiä voidaan pitää yhdessä hallissa kymmenien tuhansien muiden kanssa, vailla mahdollisuutta liikkua. Eläimet vahingoittavat toisiaan ja haavoittuneet yksilöt makaavat muiden keskellä. Eläimen jalostettu ruumis kasvaa liian nopeasti vääristäen luut ja nivelet. Tapettaessa tainnutus ei välttämättä onnistu, vaan yksilöt sirkkelöidään elävältä. Silfverbergin mukaan maataloudessa saa syyllistyä tavattomiin julmuuksiin ennen kuin lailla asetettu raja tulee vastaan.
”Vaikka on tullut selväksi, että liha- ja maitoteollisuus saastuttavat maan, ilman, veden ja mielen, niitä ei veroteta. Sen sijaan niitä tuetaan rahallisesti valtavilla summilla, verovaroin.” Silfverberg kuvaa eläinoikeusliikkeen pääväitteen olevan, että eläimen tarve omaan elämäänsä on suurempi kuin ihmisen tarve sen kuolemasta saatavaan hyötyyn.
Sisältö > Ihminen

Silfverbergin mukaan niin sanottu eettinen kuluttaminen on yksi 2000-luvun onnistuneimmista ja laajamittaisimmista sumutusoperaatioista. Todellinen valta ei ole yksittäisellä kuluttajalla, vaan poliitikoilla ja liikkeenharjoittajilla. ”Kuluttajavalinnoista on tehty tietynlainen ajanviete, johon puuhakkaiden ihmisten huomio kiinnitetään kun oikeat päätökset tehdään muualla.” Juuri sitä mitä eettisen kuluttajan pitäisi karttaa, on eniten tarjolla ja halvimmalla. Halpuus on poliittisilla päätöksillä taattujen tukien ansiota.
Eettisillä valinnoilla on kuitenkin merkitystä. ”Ensinnäkin juuri kohtuuttomimmat, äänekkäimmät ja itseään kohtaan vaativimmat ihmiset lopulta muuttavat yleistä ilmapiiriä. Heidän turhalta vaikuttavat valintansa ja meuhkaamisensa herättävät ajatuksia, ja ajatukset herättävät syyllisyyttä, ja syyllisyys halun muuttaa tilannetta.” Lisäksi valinta olla osallistumatta pahan aiheuttamiseen kannattaa tehdä sen itsensä vuoksi. Tämä ei lopulta ole enää elämää kuluttajana, vaan kuluttamisesta kieltäytymistä.
Sisältö > Nainen

Silfverbergin mukaan nykyaikana on tapana ajatella, että yksilön valintoja ei mielellään nähdä osana yhteiskunnallista kehitystä. ”Henkilökohtainen on poliittista” on kuitenkin tärkeä ohje. Nykyhetken yksilöllisistä valinnoista tulee huomisen tilastoja. Yksityiset päätökset ovat osa elämänvalintojen massaa, joista kulttuuri koostuu. Esimerkiksi meikkaaminen ja muu kauneudenhoito on tärkeää tyttöjen keskinäisissä suhteissa. Siinä on kyse myös kilpailusta ja halusta tulla hyväksytyksi, mikä feministien tulisi huomata.
Silfverberg arvostelee tapaa, jolla monet miesliikkeen edustajat ja julkisuudessa muun muassa Henry Laasanen kirjassa Naisten seksuaalinen valta ja Timo Hännikäinen teoksessa Ilman ovat puhuneet ihmissuhteista ja yksinäisyydestä. Sukupuolijärjestelmän ohella myös muualla yhteiskunnassa vallitsee taloudellinen laskelmointi ja arvokäsitys, jossa kaikki on kaupankäyntiä. ”Joskus oman vallan näkeminen on vaikeampaa kuin mikään. Mutta juuri se on tärkeintä kaikissa tilanteissa, kaikissa asioissa. Ihminen joka ei tunnusta omaa valtaansa muiden yli, on vaarallinen. Hänen jälkeensä jää raatoja tielle vaikertamaan.”